laion/Wikipedia-Exotic huggingface dataset:
Chop Suey!

Chop Suey! (בעברית: צ'ופ סואי!) הוא סינגל של להקת הנו מטאל האמריקאית סיסטם אוף אה דאון, שיצא בשנת 2001. הסינגל הופץ ראשון מתוך האלבום השני שהוציאה הלהקה, הנושא את השם Toxicity. סינגל זה זיכה את הלהקה למועמדות הראשונה שלה בקריירה לפרס גראמי שבו לבסוף לא זכתה. כשהלהקה עבדה על השיר הם כינו אותו בשם "Suicide" (בתרגום חופשי: התאבדות), אך לבסוף שינו אותו אך טענו שאין זה בגלל לחץ מחברת ההקלטה. השיר נכלל כרצועה במשחק המוזיקה וידאו רוק בנד 2 ורוק בנד אנפלוגאד. במשך כל הקליפ הרקע אינו משתנה ורואים את הלהקה מנגנת את השיר על במה שעליה כתוב את שמה בגדול כשמסביבה כ-1000 מעריצים. במשך רוב הקליפ עוברת המצלמה בין נגן אחד למשנהו. סצנה קצרה אחת בקליפ מראה את הלהקה באכילת צ'ופ סואי, ועוד סצנה קצרה מראה את הדגל הארמני. הקליפ צולם בעיר הולדתה של הלהקה - לוס אנג'לס בבימויו של מרקוס סיאגה. הקליפ זכה לכמיליארד צפיות באתר יוטיוב ונחשב לקליפ המטאל הנצפה ביותר אי פעם באתר. השיר בשיאו הגיע למקום ה-17 במצעד הסינגלים הבריטי, ולמקום 76 בבילבורד הוט 100 (המקום הנמוך ביותר מכל שאר סינגלי הלהקה שהגיעו לרשימה זו). מידע על היצירה "Chop Suey!" באתר מיוזיק בריינז מידע על הסינגל "Chop Suey!" באתר מיוזיק בריינז מידע על היצירה "Chop Suey!" באתר Discogs סרטון השיר "Chop Suey!" באתר יוטיוב
סקלידוזאורוס

סקלידוזאורוס (שם מדעי: Scelidosaurus) הוא סוג של דינוזאור מתור היורה אשר חי באזור אירופה שלפני 196 עד 194 מיליון שנה מזמננו. זהו אחד הדינוזאורים שתיאר סר ריצ'רד אוון לראשונה, בשנת 1868. פירוש שמו מיוונית עתיקה הוא: "skelis/σκελίς" - איבר, "sauros/σαυρος" - לטאה. כלומר: "לטאת איבר", כשהכוונה ל"צלע בקר". אוון נתן את השם עקב מבנה הגפיים שהזכיר לו צלעות בקר אך השתייך לדינוזאור. לדינוזאור זה יש חשיבות רבה עבור הבנת האבולוציה המוקדמת של הדינוזאורים מתת-הסדרה תיראופורה, הכוללת את האנקילוזאורוס והסטגוזאורוס. עם זאת הוא היה קטן מהם, כנראה דו-רגלי וחסר דוקרנים בזנבו. הוא החל לפתח את המאפיינים של הדינוזאורים שהתקיימו לאורך סוף היורה והקרטיקון. אחד המאפיינים הבולטים של דינוזאור פרימיטיבי זה הוא השריון שלו המורכב מלוחות עצם (אוסטאודרמים) המוטבעים בעורו מראש ועד קצה הזנב. הוא הגיע לאורך 4 מטרים ולמשקל של 270 ק"ג בקירוב ועל פי מבנה שיניו היה צמחוני. דינוזאור זה הופיע בסדרה הדינוזאורים! ובמשחק פארק היורה 3: בניית פארק. מדיה וקבצים בנושא סקלידוזאורוס בוויקישיתוף סקלידוזאורוס, באתר האנציקלופדיה של החיים (באנגלית) סקלידוזאורוס, באתר GBIF (באנגלית) Scelidosaurus במדריך הדינוזאורים The Dino Directory של המוזיאון להיסטוריה של הטבע (לונדון) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
פולקר שמידט

פולקר שמידט (בגרמנית: Volker Schmidt; נולד ב-26 באפריל 1976) הוא שחקן תיאטרון וקולנוע, במאי ומחזאי אוסטרי. שמידט נולד ב בקלוסטרנויבורג והוא בוגר הגימנסיה הפדרלית ביישוב הולדתו. בקונסרבטוריון לאמנות דרמטית של העיר ווינה, ואת שיטות קונסטנטין סטניסלבסקי ומיירהולד באקדמיה הממלכתית לתיאטרון בסנט פטרבורג ואת Method Acting Training בקופנהגן אצל רוברט קאסל מן המכון לי סטרסברג שבניו יורק. שיחק בין היתר ב"תיאטר אן דר יוזפשטאט" בווינה, ב"לאנדסתיאטר" בזלצבורג וב"פולקסתיאטר" בווינה, כמו כן בהפקות רדיותיאטרוניות ברשות השידור האוסטרית. פעל כבמאי ב"פרייגיכטן ביהנן" בגראץ, ב"וינר שאוסשפילהאוס" ובתיאטרון "פניקס" בלינץ. השתתף בסדנת תיאטרון בבורגתיאטר בווינה. ב-2005 קיבל מלגה למחזאים מטעם העיר וינה ובשנת 2006 - המלגה למחזאים מטעם משרד הקנצלר של אוסטריה. 2003 כתב 15 מחזות אותם ביים בעצמו. הידוע ביניהם הוא Die Mountainbiker שנכתב לפי הזמנה בשביל אירועי התיאטרון Stückemarkt בברלין וה-Stückemarkt בהיידלברג, בהם זכה בפרס הראשי ובפרס הקהל. הצגת הבכורה התקיימה בתיאטרון של היידלברג ב-24 בנובמבר 2007 בשנת 2008 הוא ביים סרט תעודי על חייו של ג'קומו פוצ'יני. 2002 - UnterFischen - (תת-דגים) - זכה בפרס בתחרות מחזות (תיאטרון פניקס בלינץ) 2003 - Himalaya (הימלאיה) (בתיאטרון קינטלרהאוס בווינה) 2003 - Ritchy 3 (בתיאטרון הנוער בווינה) 2004 - Ilias nach Homer (איליאדה לפי הומרוס) (תיאטרון הנוער בווינה) 2006 - Stormy Love inna Beatbox לפי שייקספיר (שאושפילהאוס בווינה) 2006 - Blick durchs Fenster (מבט דרך החלון) (בתיאטרון בגיסן) 2007 - Man muss dankbar sein (צריך להיות אסיר תודה) (תיאטר אן דר דראכנגאסה) 2007 - komA תיאטרון מולטמדיה - זכה בפרס נסטרוי לשנת 2008 בשביל Off productions 2007 - Die Mountainbiker (רוכבי אופני הרים) 2007 - Das Ballhaus- Tanz durch ein Jahrhundert (בית הנשפים - ריקוד לאורך מאה שנה) לפי Le Bal (הנשף) מאת ז'אן קלוד פנשנה (פולקסתיאטר בווינה) 2008 - Pflugversuch 2009 - Dörfer (כפריים) 2009 - Rumor (שמועה) 2010 - אופרה "Peer lügt על מוזיקה מאת האנס פלאצגומר, עם לברית מאת פולקר שמידט - "טריפ" בעקבות איבסן וגריג שיחק בתפקיד הראשי בסרט "דגים קטנים" בבימוי אנטוניאצי. אתר האינטרנט הרשמי של פולקר שמידט פולקר שמידט, במסד הנתונים הקולנועיים IMDb (באנגלית) פולקר שמידט באתר התיאטרון שאושפילהאוס בווינה פולקר שמידט באתר פסטיבל סנקט גאלן
לסוטוזאורוס

לסוטוזאורוס (שם מדעי: Lesothosaurus; מילולית: "הלטאה של חבל לסוטו") הוא סוג דינוזאור קטן מדרום-מזרח אפריקה. הוא היה צמחוני, אך כי יכול להיות שאכל גם פגרים או חרקים. יש המחשיבים את הלסוטוזאורוס כחלק מתת-הסדרה אורניתופודה. אם כך הוא היה מראשוני היצורים מקבוצה זו, קרוב רחוק של ההיפסילופודון ושל דינוזאורים צמחוניים גדולים יותר שחיו אחריו. הוא הגיע לאורך של 2 מטר בממוצע והיה הולך על שתיים מהיר ובעל זנב דק. הראש היה קטן ובעל מקור שמאחוריו היו שיניים דמויי מלתעה המותאמות ללעיסה צמחים והסתיימו בקצוות חדים. הלסוטזאורים הופיע כהולוגרמה בסרט עולם היורה ובסדרה הדינוזאורים! וכן במשחק פארק היורה 3: בניית פארק. פברוזאורוס - סוג מבוטל המשויך ללסוטוזאורוס. מדיה וקבצים בנושא לסוטוזאורוס בוויקישיתוף לסוטוזאורוס, באתר GBIF (באנגלית) Lesothosaurus במדריך הדינוזאורים The Dino Directory של המוזיאון להיסטוריה של הטבע (לונדון) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
סינוזאורופטריקס

סינוזאורופטריקס (שם מדעי: Sinosauropteryx) הוא סוג דינוזאור שחי באזור סין של ימינו, בתקופת הקרטיקון. דינוזאור זה התגלה בשנת 1996. המאובן של סינוזאורופטריקס מראה סימני פלומת נוצות על עורפו, גבו וצווארו. סינוזאורופטריקס היה הדינוזאור המנוצה הראשון שהתגלה מאז גילוי הארכאופטריקס במאה ה-19. בשנת 2010 היה סינוזאורופטריקס לדינוזאור הראשון שבו פוענחו צבעי הנוצות, זאת באמצעות בחינה מדוקדקת במיקרוסקופ אלקטרונים של נוצותיו וגילוי שרידי מלנוזומים - אברוני תא המכילים מלנין, הצבען המעניק את הצבע לנוצות של עופות בני-ימינו. המלנוזומים של צבעים שונים נבדלים בצורתם ובתכונותיהם, ובאמצעות השוואת המלנוזומים המאובנים לאלו הידועים מעופות בני-ימינו ניתן להסיק את צבעי הנוצות של דינוזאורים. נמצא שנוצות סינוזאורופטריקס היו בעיקר בצבע חום-אדמדם. ייתכן שהוא גם היה מנומר או מפוספס בצבעי צהוב, אפור ושחור. דינוזאור זה הופיע במשחקים Jurassic World: Alive ופארק היורה 3: בניית פארק. קומפסוגנתוס מדיה וקבצים בנושא סינוזאורופטריקס בוויקישיתוף סינוזאורופטריקס, באתר האנציקלופדיה של החיים (באנגלית) סינוזאורופטריקס, באתר GBIF (באנגלית) Zhang, F et al (2010). "Fossilized melanosomes and the colour of Cretaceous dinosaurs and birds", Nature. Vol. 463, pp. 1075-1078. doi:10.1038/nature08740
אורנה שיפריס

אורנה שיפריס (נולדה ב-26 במאי 1984) היא שחקנית ישראלית. אורנה שיפריס נולדה וגדלה בחיפה, הקטנה מבין ארבעה אחים. בחטיבת הביניים שרה במשך שלוש שנים בלהקת הנוער "צלילי חוגים". היא הנחתה פינה בתוכנית נוער בערוץ המקומי בחיפה (1998). היא בוגרת מגמת תיאטרון בתיכון לאומנויות ויצו. בתקופת התיכון הציגה במשך שלוש שנים ב"מופע הקולנוע של רוקי". שירתה בצה"ל בבית המשפט הצבאי. לאחר שחרורה מצה"ל שיחקה בתפקיד אורח בסדרה "ילדות רעות". שיפריס למדה בבית צבי (2009-2006). הצגת הבוגרים שלה הייתה "דמעותיה המרות של פטרה פון קאנט", בה שיחקה בתפקיד גבריאלה, בתה הקטנה של פטרה. בזמן הלימודים היא שיחקה בסרט האימה "טוב שחזרת הבימה" לצד לוסי דובינצ'יק ואייל שכטר (2006). היא שיחקה בסרט "למה השמש" (2011), מאת ובבימויה של אפרת קאופמן, בו גילמה את דמותה של מעיין, תלמידת אולפנה שמצויה במסע חיפוש עצמי. הסרט זכה כסרט הטוב ביותר בפסטיבל הבינלאומי לסרטי סטודנטים, בו שיפריס גם זכתה בציון לשבח על המשחק (2012). שיפריס שיחקה בתפקיד הנשי הראשי בסרט האימה הקומי "מורעלים", מאת ובבימויו של דידי לובצקי (2011). ב"מורעלים" גילמה את דמותה של מאיה, אהבת נעוריו של דני, ג'ובניק מסכן בבסיס של חיילים מורעלים. מאיה מגיעה לבסיס ומביאה לחיילים חיסונים שהופכים אותם לזומבים. ודני ומאיה מנסים להיחלץ מהמצב. הסרט הוקרן בפסטיבל אייקון ובפסטיבל "פרנגידיר" ובפסטיבלים בעולם. בטלוויזיה שיחקה בתפקיד אורח גם בסדרה "מעצר בית". וכן השתתפה בפרסומות לYes, משרד הבריאות, חברת ג'וינט ובקטלוג לבגדי מעצבת "אחיות". שיפריס למדה משחק מול מצלמה אצל רותי דייכס ואצל משה איבגי. וכמו כן בעלת תעודת הוראה ותואר ראשון בבימוי והוראה מסמינר הקיבוצים. מדיה וקבצים בנושא אורנה שיפריס בוויקישיתוף אורנה שיפריס, ברשת החברתית פייסבוק אורנה שיפריס, במסד הנתונים הקולנועיים IMDb (באנגלית) אורנה שיפריס, באתר "אידיבי", מאגר הידע העברי לקולנוע ישראלי ועולמי יורם מארק רייך, ריאיון עם אורנה שיפריס, באתר ידיעות חיפה, 12 באוקטובר 2011 שואוריל של אורנה שיפריס, סרטון באתר יוטיוב בן מיטלמן, ‏"מורעלים" - סרט זומבים ישראלי, באתר ‏מאקו‏, 9 באוקטובר 2011 טריילר של הסרט "למה השמש", קדימון הסרט באתר יוטיוב
דיניליסיה

דיניליסיה (שם מדעי: Dinilysia; מילולית: "אניליוס נוראי") הוא סוג נכחד של נחש מתקופת הקרטיקון העליון, שחי ביבשת העל הקדומה פנגיאה, באזור אמריקה הדרומית של היום. נחש זה התגלה בתצורות אנקלטו (אנ') שבנאוקן, ארגנטינה ותואר ב-1901 בידי ארתור סמית' וודוורד (אנ'). הסוג כלל מין יחיד - Dinilysia patagonica, על שם פטגוניה בה התגלה. נחש זה הגיע לאורך של 1.8 עד 3 מטרים, והוא ניזון מטריפת חיות קטנות. הוא היה חסר את תעלת האוזן הפנימית של הנחשים המודרניים והוא השתייך לקבוצה אופידיה. במקום האוזן הפנימית הוא השתמש באיבר כדורי המשמש להרגשת רעידות באדמה, וכך התקרב לטרף. ככל הנראה הוא לא היה ארסי והרג באמצעות מחיצה חזקה של טרף קטן, כמו החנקיים. כמותם המבנה של הלסת שלו עזר לבלוע טרף גדול יחסית לגודל הלסת. נחש זה נחשב לממצא הראשון של נחש אמיתי מהקרטיקון ובכלל מהמזוזואיקון, בעוד הנחה רווחת סברה שהנחשים החלו להתקיים רק מהפלאוקן. נחש זה הופיע בסדרה ללכת עם דינוזאורים ובמשחק פארק היורה 3: בניית פארק. טטרפודופיס - זוחל דמוי-נחש בעל ארבע רגליים מדיה וקבצים בנושא דיניליסיה בוויקישיתוף דיניליסיה, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
מלק

מלק (גרמנית: Melk. באיות עתיק: Mölk) היא עיר במדינת אוסטריה תחתית שבאוסטריה. העיר נמצאת בקצה עמק ואכאו על גדות נהר הדנובה. העיר מפורסמת עקב המנזר הבנדיקטיני הבנוי בסגנון הבארוק ונמצא בשטחה. העיר נזכרת לראשונה בשם מדיליקה בשנת 831. השטח מסביב למלק נמסר בשנת 976 ללאופולד הראשון, המרגרייב של אוסטריה, כדי לשמש אזור חיץ בין השטח המדיארי ממזרח ובוואריה ממערב. ב-996 נקרא האזור בשם אוסטאריכי, מה שהיווה את המקור לשם הגרמני של אוסטריה, אשר בשימוש עד היום. על הצוק שעליו ממוקם מנזר מלק נבנה במקור מבצר של בית באבנברג, אשר שלטו באזור זה. ב-1089 נמסר האתר לנזירים מקומיים מהעיר הסמוכה לאמבאך. מלק קיבלה זכויות של עיר שוק בשנת 1227 וב-1898 הפכה לעיר. בשלהי מלחמת העולם השנייה, מה- 21 באפריל 1944 ועד ה-15 באפריל 1945 פעל במלק אחד ממחנות החוץ של מחנה הריכוז מאוטהאוזן. בין האתרים ההיסטוריים החשובים במלק ניתן למנות את מנזר מלק, אשר נבנה בסגנון הבארוק, וניצב על צוק מעל העיר על גדות הדנובה, כמו כן הכנסייה העירונית, בניין הדואר העתיק, מזרקת קולומאן הקדוש, "הבית על הסלע" (הבניין העתיק ביותר בעיר שהשתמר עד היום, נבנה במאה ה-15), כיכר העירייה. מדיה וקבצים בנושא מלק בוויקישיתוף אתר האינטרנט הרשמי של מלק (בגרמנית) מלק, באתר אנציקלופדיה בריטניקה (באנגלית) באתר melk memorial ערך זה הוא קצרמר בנושא יישובים באוסטריה. אתם מוזמנים לתרום לוויקיפדיה ולהרחיב אותו.
ויקטור דרביאנקו

ויקטור דרביאנקו הוא פסנתרן ומורה ישראלי, יליד ברית המועצות. דרביאנקו נולד בברית המועצות ולמד אצל היינריך נויהאוז. עם תום לימודיו כיהן כפרופסור לפסנתר ולמוזיקה קאמרית במכון גנסין והיה חבר בשלישיית "וידום", שעמה יצא למסעות קונצרטים בברית המועצות ובמזרח אירופה. בשנת 1974 עלה לישראל ולימד פסנתר בבית הספר למוזיקה ע"ש בוכמן-מהטה באוניברסיטת תל אביב. כיום חי דרביאנקו עם אשתו, הצ'לנית דיאנה קהנסקו בפארמה שבאיטליה. השניים מופיעים יחד ברסיטלים ומבצעים בין השאר עיבוד לצ'לו ופסנתר שערך דרביאנקו לשירים על מות ילדים מאת גוסטב מאהלר. ויקטור דרביאנקו מופיע בפסטיבלי מוזיקה באירופה ומנחה כיתות אמן באוניברסיטאות בארצות הברית. בין תלמידיו נטשה טדסון, ינון ברנתן, נדיה ויינטראוב, גילה גולדשטיין, תומר לב, אלון גולדשטיין ואריאל הלוי. חגי חיטרון, גלריה, הארץ, 16 בפברואר 2011
אורלנדו קרוס

אורלנדו איוון קרוס טורס (בספרדית: Orlando Iván Cruz Torres; נולד ב-1 ביולי 1981) הוא מתאגרף פורטוריקני במשקל נוצה. בספטמבר 2012 הוא מדורג במקום הרביעי בעולם בדירוג של ה-WBO ‏(World Boxing Organization). מתוך 34 קרבות, מאזנו של קרוס עומד על 25 ניצחונות מהם 13 בנוק אאוט, 7 הפסדים ופעמיים תיקו. קרוס הוא המתאגרף המקצוען הפעיל הראשון שיצא מהארון. קרוס החל להתאמן בגיל 7 ומאז הוא משתתף בתחרויות. באולימפיאדת סידני (2000) השתתף קרוס בתחרות אגרוף במשקל נוצה והפסיד כבר בקרב הראשון למתאגרף מאלג'יריה. ב-15 בדצמבר אותה שנה החל להשתתף בתחרויות מקצועניות וניצח בכל התחרויות בהן השתתף עד לספטמבר 2009 שבה הפסיד לקורנליוס לוק מארצות הברית בנוק אאוט טכני. מאזנו עמד על 16 ניצחונות מתוך 17 קרבות. בקרב שנערך לאחר מכן, בפברואר 2010 הוא הפסיד בנוק אאוט בסיבוב הרביעי לדניאל פונסה דה לאון ממקסיקו, אך ניצח ב-4 הקרבות הבאים. האחרון שבהם נערך ב-15 במרץ 2013 שבו ניצח בנוק אאוט טכני בסיבוב השביעי את אלן מרטינז ממקסיקו. בקרב על תואר אלוף העולם, שנערך בלאס וגאס שבנבדה ב-12 באוקטובר 2013 הפסיד קרוס בנוק אאוט טכני בסיבוב השמיני לאורלנדו סלידו ממקסיקו. אל השקילה שלפני הקרב הוא הופיע בתחתונים בצבעי הגאווה והתאגרף בכפפות ורודות לאות הזדהות עם חודש המודעות לסרטן השד. ב-4 באוקטובר 2012 יצא קרוס מהארון כהומו. "אני רוצה להיות נאמן לעצמי, אני רוצה להיות מודל לחיקוי הכי הטוב שאני יכול להיות, לילדים שעשויים לראות באגרוף ספורט וקריירה מקצועית. תמיד אהיה פורטוריקני גאה, תמיד הייתי ותמיד אהיה הומו גאה." שבועיים לאחר יציאתו מהארון הוא ניצח בקרב שנערך בפלורידה את חורחה פזוס ממקסיקו. קרוס נישא לבן זוגו חוסה מנואל קולון ב-16 בנובמבר 2013 בניו יורק. בשנת 2016 הוא הקדיש את הקרב שלו נגד אלחנדו ואלדס לפיגוע הירי במועדון הלהט"ב באורלנדו בו נהרגו פוארטו ריקנים לרבות חברים של המתאגרף. אורן יוסיפוביץ‏, המתאגרף הראשון שיצא מהארון, באתר וואלה, 5 באוקטובר 2012 דונלד מקריי, המתאגרף הראשון שיצא מהארון: "אין יותר סוד", באתר הארץ, 21 באוקטובר 2012 אורלנדו קרוס, ברשת החברתית פייסבוק אורלנדו קרוס, ברשת החברתית אקס (טוויטר) אורלנדו קרוס, באתר olympedia.org אורלנדו קרוס, באתר BoxRec ג'ורג' אבני, ‏צפו: "המתאגרף ההומו הראשון" הופיע לקרב בבגדים בצבעי הקשת, באתר ‏מאקו‏, 13 באוקטובר 2013 Larry Brown, ‏Boxer reveals he is gay,‏ 4 באוקטובר 2012
אפולון לימסול

אפולון לימסול (ביוונית: Απόλλων Λεμεσού), היא קבוצת כדורגל קפריסאית מהעיר לימסול, המשחקת בליגת העל הקפריסאית. המועדון נוסד בשנת 1954. בעונת 2007/08 אימן את הקבוצה המאמן הישראלי יוסי מזרחי. בעקבות זכייתה בגביע הקפריסאי בעונת 2012/2013 הקבוצה העפילה לשלב הפליי אוף של הליגה האירופית בעונת 2013/2014. הקבוצה ניצחה את קבוצת ניס מצרפת והעפילה לראשונה בתולדותיה לשלב הבתים. ליגת העל הקפריסאית: אליפות (4): 1991, 1994, 2006, 2022 מקום שני: 1985, 1990, 1993, 1997, 2018, 2021 הגביע הקפריסאי: זכייה (9): 1966, 1967, 1986, 1992, 2001, 2010, 2013, 2016, 2017 גמר: 1965, 1982, 1987, 1993, 1995, 1998, 2011, 2018 הסופרקאפ הקפריסאי: זכייה (3): 2006, 2016, 2017 אתר האינטרנט הרשמי של אפולון לימסול (ביוונית) אפולון לימסול, ברשת החברתית פייסבוק אפולון לימסול, ברשת החברתית אקס (טוויטר) אפולון לימסול, ברשת החברתית אינסטגרם אפולון לימסול, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu ערך זה הוא קצרמר בנושא מועדוני כדורגל ובנושא קפריסין. אתם מוזמנים לתרום לוויקיפדיה ולהרחיב אותו.
מורנה בקארין

מורנה סילבה דה ואז סטה בקארין (בפורטוגזית: Morena Silva de Vaz Setta Baccarin; נולדה ב-2 ביוני 1979) היא שחקנית קולנוע וטלוויזיה ברזילאית-אמריקאית. מוכרת בשל דמותה כאינארה סרה בסדרה "פיירפליי" ובסרט ההמשך "סרניטי" משנת 2005; כוונסה קרלייל בסרט גיבורי-העל "דדפול" ובהמשכו "דדפול 2"; ומתפקידה כג'סיקה ברודי בסדרה "הומלנד". בקארין נולדה בריו דה ז'ניירו שבברזיל. אמה, ורה סטה, היא שחקנית קולנוע ותיאטרון ואביה, פרננדו בקארין, הוא עיתונאי. הוריה ממוצא איטלקי, פורטוגזי, ולבנוני-סורי. כשהייתה בת 7 עברה משפחת לניו יורק שבארצות הברית, במסגרת עבודתו של אביה. בבית הספר היסודי, למדה בכיתה לצד קלייר דיינס, שלימים ישחקו יחד בסדרה "הומלנד". בשנת 1996 החלה ללמוד בקארין בבית הספר ג'וליארד שבניו יורק, במגמת דרמה, וסיימה בשנת 2000. בקרין שיחקה בסדרות: "פיירפליי" (אינארה סרה), "הומלנד" (ג'סיקה ברודי) שעליו קיבלה מועמדות לפרס אמי לשחקנית משנה מצטיינת בסדרת דרמה לשנת 2013, "סטארגייט SG-1" (אדריאה), ובסרט "סרניטי" (אינארה סרה). בשנים 2015–2019 שיחקה את דמותה של ד"ר לזלי תומפקינס בסדרה "גות'האם". ב-2016 התפרסמה כששיחקה בסרט גיבורי-העל "דדפול" (המבוסס על הקומיקס של מארוול) בתור ונסה, בת זוגו של האנטי-גיבור של הסרט, אותו גילם ראיין ריינולדס. בעקבות הצלחת הסרט, גילמה את דמותה של ונסה גם בסרט ההמשך "דדפול 2" שיצא ב-2018. בשנת 2019 שיחקה בתפקיד חוזר בעונה הרביעית של סדרת הטלוויזיה הברזילאית "בטיפול", עיבוד לסדרת הישראלית "בטיפול" שנוצרה על ידי חגי לוי, אורי סיון וניר ברגמן. בשנת 2021 שבה לתפקיד אורח גם בעונתה החמישית של הסדרה. בנובמבר 2011 בקארין נישאה לבמאי האמריקאי אוסטין צ'יק. בקארין הגישה בקשה לגירושין ביולי 2015 שהפכו לרשמיים רק במרץ 2016. לה ולצ'יק יש בן שנולד באוקטובר 2013. מאז 2015 היא בזוגיות עם השחקן האמריקאי ממוצא יהודי בן מקנזי ולהם בת שנולדה ב-18 במרץ 2016. השניים התארסו בנובמבר אותה שנה והתחתנו ב-2 ביוני 2017, ביום הולדתה ה-38 של בקארין. בנם השני של הזוג נולד במרץ 2021. מדיה וקבצים בנושא מורנה בקארין בוויקישיתוף אתר האינטרנט הרשמי של מורנה בקארין מורנה בקארין, ברשת החברתית פייסבוק מורנה בקארין, ברשת החברתית אקס (טוויטר) מורנה בקארין, ברשת החברתית אינסטגרם מורנה בקארין, במסד הנתונים הקולנועיים IMDb (באנגלית) מורנה בקארין, באתר "אידיבי", מאגר הידע העברי לקולנוע ישראלי ועולמי מורנה בקארין, באתר AllMovie (באנגלית) מורנה בקארין, באתר Rotten Tomatoes (באנגלית) מורנה בקארין, באתר Box Office Mojo (באנגלית) מורנה בקארין, במסד הנתונים הקולנועיים KinoPoisk (ברוסית) September 2007 - The Juilliard School, web.archive.org, ‏2011-11-11 Morena Baccarin, Television Academy (באנגלית) Morena Baccarin Compares Kissing Ryan Reynolds in Deadpool 2 to 'Kissing a Giant Latex Condom', Peoplemag (באנגלית) Amanda N'Duka, Amanda N'Duka, Morena Baccarin In Final Talks To Join Gerard Butler In ‘Greenland’ Thriller At STX, Deadline, ‏2019-06-18 (באנגלית אמריקאית) Morena Baccarin and Husband Ben McKenzie Welcome Son Arthur: '2021 Is Looking Up', Peoplemag (באנגלית)
יום נחלת הכלל

יום נחלת הכלל הוא היום בו הגנת זכות היוצרים פגה מיצירות של מחברים שחלפו 70 שנה מיום פטירתם ומהקלטות שחלפו 50 שנה מעת יצירתן. יצירות אלה מצטרפות למרחב החופשי לשימוש חופשי המכונה "נחלת הכלל" (Public domain). תאריך זה הוא 1 בינואר ועל כן זהו המועד בו הוא נחוג ברחבי העולם. ליום זה השפעה רבה על התפתחות מיזמים המתמקדים ביצירות חופשיות מזכויות יוצרים, כגון ויקיטקסט, פרויקט בן-יהודה וזמרשת. מדיה וקבצים בנושא יום נחלת הכלל בוויקישיתוף אתר האינטרנט הרשמי של יום נחלת הכלל (באנגלית) יום נחלת הכלל, ברשת החברתית אקס (טוויטר) The Public Domain Review שגיא לפיד, על יום החג של (נחלת) הכלל, משפט ועסקים 2019 עודד ירון, 70 שנה אחרי, מרימים כוס ליוצרים המתים, באתר הארץ, 5 בינואר 2011 ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
הודו המזרחית

הודו המזרחית (באנגלית: East Indies) הוא מונח ששימש את האירופאים מהמאה ה-16 ואילך להגדרת מה שכיום נקרא תת-היבשת ההודית או דרום אסיה, דרום-מזרח אסיה, ואיי אוקיאניה והעולם המלאי. מסורתית המונח לא כלל את סין, יפן, ומדינות נוספות מצפון להודו ולהימלאיה. השם "הודו" נגזר משמו של נהר האינדוס אשר בתת-היבשת ההודית. בתקופת יוון העתיקה המונח "הודו" שימש לתיאור רוב אסיה בחלקיה המזרחיים לממלכת פרס. מינוח זה שימש לפחות מימיו של הרודוטוס, במאה ה-5 לפנה"ס. איי הודו המזרחיים ההולנדיים הודו המזרחית הספרדית הודו הבריטית חברת הודו המזרחית הבריטית חברת הודו המזרחית ההולנדית הודו המזרחית, באתר אנציקלופדיה בריטניקה (באנגלית) איי הודו המזרחית, דף שער בספרייה הלאומית על פי מילון אוקספורד, השימוש הראשון במושג בכתובים היה במחזה של שייקספיר - נשות וינדזור העליזות ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
ODESSA

ODESSA ‏(Organisation der ehemaligen SS-Angehörigen בגרמנית: ארגון חברי אס אס לשעבר) הוא שמה של רשת סודית, שנוסדה בסיום מלחמת העולם השנייה על ידי קציני אס אס נאצים שנותרו בחיים, ומטרתה לעזור ולחלץ חברי האס אס ובכירים נאצים מדין האומות לאחר המלחמה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מטרת הרשת הייתה יצירת קשר והברחתם של אותם חברי אס אס שנערכו אחריהם חיפושים. רוב חברי הקבוצה עזבו לכיוון אמריקה הדרומית ומדינות ערביות. לארגון היו קשרים בארגנטינה, ברזיל, גרמניה, ותיקן, מצרים, ספרד, שווייץ. מספר חוקרים טוענים כי נאצים בכירים שנמלטו לאמריקה הדרומית נעזרו בחברי הארגון, בהם היו אדולף אייכמן, יוזף מנגלה, אריך פריבקה, אריברט היים, אדוארד רושמן וכנראה רבים נוספים. אוטו סקורצני, הכומר אלויס הודאל ונאצים אחרים נחשדו בקשר עם הקבוצה. ארגון שעסק בהימלטות הנאצים מוזכר בספריהם של מספר חוקרים על הנאצים, חלקם, דוגמת שמעון ויזנטל, קראו לו "אודסה" ואחרים, כמו ההיסטוריון הישראלי מיכאל בר-זוהר, טענו שהוא נקרא נתיבי העכברושים, ויכול להיות ש"אודסה" הסתפחה אליו. ארגון אודסה עמד במרכז ספרו של פרדריק פורסיית' "תיק אודסה", שיצא לאור ב-1972. ב-1974 עובד הספר לסרט על ידי רונלד נים (Ronald Neame). ארגון זה מוזכר בסרט תפנית גורלית (Twist of Fate (1989 TV series)), שהופק ב-1989 בבימויו של איאן שארפ (Ian Sharp). מוזכר גם בספרה של אורה מורג "בחזרה אל הבונקר". מבצע פייפרקליפ Goñi, Uki (2002): The Real Odessa: Smuggling the Nazis to Perón’s Argentina. New York; London: Granta Books. ISBN 1-86207-581-6 (hardcover); ISBN 1-86207-552-2 (paperback, 2003) Infield, Glenn (1981) Secrets of the SS. New York: Stein and Day, ISBN 0-8128-2790-2 Lee, Martin A. (1997): The Beast Reawakens. Boston, MA: Little, Brown and Company. ISBN 0-316-51959-6 Manning, Paul (1980) Martin Bormann: Nazi in Exile. Lyle Stuart, Inc., ISBN 0-8184-0309-8 Sereny, Gitta (1974): Into That Darkness. From Mercy Killings to Mass Murder. Republished (1983) as Into That Darkness: An Examination of Conscience. New York: Vintage. ISBN 0-394-71035-5 Wechsberg, Joseph (1967): The Murderers Among Us. New York: McGraw Hill. LCN 67-13204 El Mundo, A la caza del ultimo Nazi (בספרדית) סרט על המחתרת מערוץ ההיסטוריה (באנגלית)
תרגיל לשוטרים מתחילים (סדרת סרטים)

תרגיל לשוטרים מתחילים (באנגלית: Police Academy) היא סדרת סרטי קומדיה אמריקניים שזכו להצלחה רבה. הסרט הראשון יצא לאקרנים בשנת 1984 וכן 5 סרטי ההמשך שלו יצאו אף הם בשנות ה-80. סרט נוסף "המשימה למוסקבה" יצא בשנת 1994 וכן סרט שמיני אמור לצאת בשנת 2014. הסרט הראשון נפתח בהצהרתה של ראש העיר כי על האקדמיה של המשטרה לקבל לשורותיה את כל המועמדים ללא כל הבדלים, דבר הגורם להצטרפותם של חבורת לא-יוצלחים לשורות האקדמיה, אולם האמביציה שלהם להוכיח את עצמם עוזרת להם להתקדם בהנהגתו של קארי מהוני (סטיב גוטנברג) שלמעשה אולץ להצטרף לאקדמיה. מדיה וקבצים בנושא תרגיל לשוטרים מתחילים בוויקישיתוף ערך זה הוא קצרמר בנושא סרטים אמריקאיים. אתם מוזמנים לתרום לוויקיפדיה ולהרחיב אותו.
חוקי הסחר הימי

חוקי הסחר הימי (Navigation Acts) הם סדרה של חוקים שהטיל הפרלמנט האנגלי שנועדו להגדיל את המונופולין הבריטי על מסחר בתוך תחומי הממלכה והמושבות שלה, ובמיוחד עם שלוש עשרה המושבות באמריקה. ב־1660 נחקק חוק הסחר הראשון (First Navigation Act) שהיה מורכב משני חלקים. בחלקו הראשון קבע החוק שכל הסחר בין המושבות ובין ארצות אחרות יבוצע באוניות מתוצרת בריטניה או אחת המושבות שלה, או לחלופין באוניות הנמצאות תחת בעלותו של נתין בריטי. בחלקו השני קבע החוק רשימה של מוצרים וחומרי גלם (שהעיקריים ביניהם היו סוכר וטבק) שאותם הותר לייצא מהטריטוריה הבריטית רק לטריטוריות בריטיות אחרות. ב־1663 נחקק חוק הסחר השני (Staple Act) שלמעשה המשיך את הקו הנוקשה והמגביל כלכלית של החוק הראשון וקבע כי כל הסחורות שיגיעו למושבות חייבות לעבור קודם דרך נמלי אנגליה. הנפגעות העיקריות מהחוק היו שלוש עשרה המושבות באמריקה. החוק הראשון שם קץ ליצוא החופשי והמאוד רווחי אל האיים השכנים שהיו בשליטת צרפת, ספרד והולנד. החוק השני פגע ביבוא מוצרים מהאיים השכנים, מה שהביא לייקורם. מעבר לפגיעה ביבוא וביצוא החופשי של הסחורות ניתן כאן ביטוי ברור לקו הפטרנליסטי ובעיקר המרקנטליסטי של הבריטים, כלומר, הגישה שטוענת שהמושבות הן כלי שרת בידיה של אנגליה ושלאנגליה הזכות לשלוט במסחר ומתוך כך גם בתושבי המושבות. לחוקים אלו התווספו במהלך השנים מספר חוקים משלימים. באפריל 1764 יחד עם חקיקת חוק ההכנסה החלו הבריטים לאכוף את החוקים במושבות באמריקה. הדבר נעשה על ידי בית דין צבאי שהוקם בהליפקס, נובה סקוטיה. הסיבה לאכיפת החוקים הייתה הסחר הבלתי חוקי של חלק מתושבי המושבות האמריקניות עם תושבי האיים האנטיליים שהיו בשליטת צרפת במהלך מלחמת שבע השנים בה נלחמה אנגליה בצרפת, הסחר הזה נחשב מבחינות רבות בגידה ועורר את חמת זעמו של השלטון האנגלי שביקש להחיל את חוקי ההכנסה הישנים. חוקי הסחר הימי, באתר אנציקלופדיה בריטניקה (באנגלית)
חיל המשלוח העיראקי

האם התכוונתם ל... חיל המשלוח העיראקי במלחמת העצמאות – חיל משלוח ששלחה עיראק שלחם לצד צבאות מדינות ערב כנגד מדינת ישראל במלחמת העצמאות חיל המשלוח העיראקי במלחמת ששת הימים – חיל משלוח ששלחה עיראק שלחם לצד צבאות מדינות ערב כנגד מדינת ישראל במלחמת ששת הימים חיל המשלוח העיראקי במלחמת יום הכיפורים – חיל משלוח ששלחה עיראק שלחם לצד צבאות מדינות ערב כנגד מדינת ישראל במלחמת יום הכיפורים